b'\n_START_ARTICLE_\nKa\xc3\xb4h K\xc3\xb4ng (maakunta)\n_START_PARAGRAPH_\nKa\xc3\xb4h K\xc3\xb4ng tai Koh Kong (khmeriksi \xe1\x9e\x81\xe1\x9f\x81\xe1\x9e\x8f\xe1\x9f\x92\xe1\x9e\x8f\xe1\x9e\x80\xe1\x9f\x84\xe1\x9f\x87\xe1\x9e\x80\xe1\x9e\xbb\xe1\x9e\x84) on yksi Kambod\xc5\xbean 24 maakunnasta. Se sijaitsee maan lounaisosassa Siaminlahden rannalla ja kuuluu maan harvimmin asuttuihin alueisiin. Varsinkin maakunnan it\xc3\xa4iset osat ovat syrj\xc3\xa4ist\xc3\xa4 ja vaikeakulkuista sis\xc3\xa4maata, johon kuuluu osa Kr\xc3\xa2vanhvuorista sek\xc3\xa4 l\xc3\xa4ntinen osa Kiriromin kansallispuistosta maan kaakkoisosassa. Maakunnan pinta-ala on 11\xc2\xa0160 neli\xc3\xb6kilometri\xc3\xa4, ja sen v\xc3\xa4kiluku oli vuoden 2008 v\xc3\xa4est\xc3\xb6nlaskennan mukaan 139\xc2\xa0722. Sen p\xc3\xa4\xc3\xa4kaupunki on noin 23\xc2\xa0000 asukkaan Ka\xc3\xb4h K\xc3\xb4ng. Koh Kongin maakunta jakaantuu seitsem\xc3\xa4\xc3\xa4n piirikuntaan.'